|  |  |
| --- | --- |
| traka_vladaGRB VL | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736 |
|  | БРОЈ: 136-404-262/2015-03 | ДАТУМ: 21.01.2016. године |

Управа за капитална улагања АП Војводине спроводи отворени поступак јавне набавке добра: медицинска опрема – **Респиратори**, за потребе Института за кардиоваскуларне болести Војводине и Института за плућне болести Војводине, Ср. Каменица Пут др. Голдмана бр. 4, број јавне набавке **136-404-262/2015-03**, за коју је Позив за подношење понуда и конкурсна документација објављени на Порталу јавних набавки и интернет страници Наручиоца дана 30.12.2015. године.

Заинтересованa лицa, доставилa су Наручиоцу дана 18.01.2016. године, путем електронске поште Захтеве за додатну информацију и појашњење у вези са припремањем понуде.

У складу са чланом 54. и чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), Наручилац даје одговор на постављено:

**1. Питање:**

- У конкурсној документацији (страна 22) прописан је минимални рок испоруке опреме од 15 дана. У појашњењу од 11.01.2016. (одговор на питање број 12), на захтев потенцијалног понуђача да се минимални рок испоруке смањи, тај захтев сте одбили уз образложење да се ограничењем минималног рока испоруке у складу са законом решава проблем понуђених нереално кратких рокова испоруке и спречава фаворизовање понуђача који на свом лагеру имају тражену опрему. Затим, истог дана у измени конкурсне документације од 11.01.2016, смањили сте минимални рок испоруке са 15 дана на само 5 дана - што је потпуно у супротности са Вашим претходним образложењем.

**Питање гласи:** Да ли је минимални рок испоруке смањен грешком (јер је ово смањење у супротности са Вашим претходним образложењем) или се намерно допушта нуђење нереално кратких рокова испоруке ради непоштеног освајања пондера или се ради о намерном фаворизовању понуђача који на свом лагеру имају управо тражену опрему? Свима је јасно да ниједан понуђач не може да има на лагеру 23 скупа вентилатора, осим уколико их није унапред припремио, јер је сигуран да ће га тендерска комисија фаворизовати и изабрати његову понуду као најповољнију. Такав сценарио гледамо већ месецима у сличним набавкама. Очигледно је да ову квалитетну и транспарентну конкурсну документацију полако претварате у набавку предодређену за једног понуђача, а то је Пароко д.о.о.

Очекујемо да минимални рок испоруке вратите на претходно прецизирани и с тим у вези измените конкурсну документацију**.**

**Одговор Наручиоца:**

Наручилац не прихвата предлог потенцијалног Понуђача да се изврши измена минимално одређеног рока испоруке добара која су предмет ове јавне набавке, те се у том делу Конкурсна документација неће мењати.

**2. Питање:**

Садржина конкурсне документације

У делу конкурсне документације под бројем 2, подтачка 2)6) Рок испоруке, одређено je да ће понуђач испоруку добара која су предмет ове јавне набавке извршити једнократно у року који je навео у Документу 6 - Образац понуде, a који не може бити дужи од 60 календарских дана рачунајући од дана уплате аванса од 30%.

Испорука добара која су предмет ове јавне набавке подразумева истовар, допремање опреме у просторије које за то одреди Корисник, отпакивање, монтажу, стављање опреме у функцију, проверу функционалности и обуку запослених у просторијама седишта Корисника добара Института за кардиоваскуларне болести Војводине, Сремска Каменица, Пут доктора Голдмана 4 и Институт за плућне болести Војводине, Сремска Каменица, Пут доктора Голдмана 4.

Продужење рока испоруке толерисаће се само у случају више силе. О датуму наступања, трајања и престанка више силе, Понуђач мора обавестити Наручиоца писменим путем, без одлагања.

У случају да понуђени рок испоруке буде дужи од наведеног или исти није изражен у календарским данима, понуда ће бити одбијена као неприхватљива.

Затим, у оквиру подтачке 2)8) конкурсне документације, предвиђен je гарантни рок и обавезе испоручиоца предметне опреме у његовом важењу:

Наручилац захтева да гарантни рок, који се рачуна од момента стављања опреме у функцију (потписивања Записника о квантитативном и квалитативном усаглашеном пријему) износи минимум 24 месеца за сва испоручена добра.

Бесплатно одржавање у гарантном року у случају: када се корисник придржава достављеног упутства за руковање и када нема непредвиђених негативних околности које утичу на рад опреме.

У делу 5) конкурсне документације - Критеријуми за доделу уговора, подтачка 5)1), предвиђено je да су сви елементи критеријума на основу којих се додељује уговор, описани и вредносно изражени, као и методологија за доделу пондера за сваки елеменат критеријум која ће омогућити накнадну објективну проверу оцењивања понуда.

Одлука о додели уговора о јавној набавци донеће се применом критеријума
„економски најповољнија понуда".

б) Рок испоруке - 10 пондера (рок испоруке исказати у јединици времена - данима. Број пондера: (најкраћи рок испоруке х 10 / понуђени рок испоруке)

НАПОМЕНА: Понуђени рок не може бити краћи од 15 календарских дана, нити дужи од 60 календарских дана.

ц) Гарантни рок - 10 пондера (понуђени гарантни период (у месецима) х 10 / најдужи

гарантни период (у месецима))

Гарантни рок не може бити краћи од 24 месеца.

У делу 8) конкурсне документације Упутство понуђачима како да сачине понуду, тачка 9) прописује захтеве у погледу траженог начина и услова плаћања, гарантног рока, као и евентуалних других околности од којих зависи прихватљивост понуде, и то:

Подтачка 9.3.: Гарантни рок износи минимум 24 месеца од момента пуштања у рад предмета јавне набавке. Податке о дужини гарантног рока понуђач уноси у документ број 6 - Образац понуде и у документ број 7 - Модел уговора. Гарантни рок je елеменат критеријума за доделу уговора у случају да две или више понуда имају исту понуђену цену. Понуђач je дужан да у складу са условима гаранције, изда гарантни лист, одмах након пуштања у рад предмета јавне набавке. За све замењене или поправљене делове опреме у току гарантног рока, рачунаће се нови гарантни рок исти као гарантни рок из понуде. Г. Upgrade и update"

Понуђач je дужан да за време гарантног рока бесплатно обезбеди, инсталира и имплементира кориснику опреме све софтверско-хардверске надоградње, допуне и ажурирања верзија (upgrade i update) које као такве уобичајено обезбеђује за остале кориснике њихове опреме у другим земљама Европе, a за оне који се плаћају да ће благовремено доставити информације и понуде са ценама и свим неопходном подацима таквих надоградњи.

Подтачка 9.8. Рок испоруке добара:

Понуђач ће испоруку добара која су предмет ове јавне набавке извршити једнократно у року који je навео у документу 6 - Образац понуде, a који не може бити дужи од 60 календарских дана рачунајући од дана уплате аванса од 30%.

Изменама и допунама конкурсне документације од 11.01.2016. године, предвиђено je да понуђени рок испоруке не може бити краћи од 5 календарских дана, нити дужи од 60 календарских дана.

1) ОБЈАШЊЕЊЕ ЗА ГАРАНТНИ РОК

Начин на који ће привредно друштво регулисати своје односе са добављачем, ко ће сносити трошкове поправке или замене уређаја, није обухваћен Законом о заштити потрошача, већ je за односе два правна лица меродаван Закон о облигационим односима, одредбе чланова 501 - 507 ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1 /2003 - Уставна повеља).

Дакле, законска гаранција за исправно функционисање уређена je Законом о

облигационим односима, a додатна правила прописана су Законом о заштити

потрошача. Закон о облигационим односима и Закон о заштити потрошача изричито

прописују да су продавац и произвођач законски солидарни дужници за за све обавезе

покривене гарантним листом, укључујући и замену неисправне ствари. Дакле, законску

гаранцију од 24 месеца даје произвођач, али се купац може обратити и продавцу и

произвођачу за све обавезе покривене том гаранцијом, односно гарантним листом.

2) РОК ИСПОРУКЕ

Претпоставка je да произвођач закључује уговор о продаји са продавцем и да му уз одређене категорије робе предаје и гарантне листове. Даље ту исту робу продавац продаје (закључује нови уговор) купцу и предаје му гарантни лист произвођача. Ако роба не функционише исправно купац ће искористити своје право прописано чланом 501. Закона о облигационим односима.

Ha који начин ће произвођач и продавац да уреде међусобне односе поводом права купца која произилазе из гаранције ствар je њихове пословне политике.

Члан 501. ЗОО - Кад je продавац неке машине, мотора, каквог апарата, или других сличних ствари које спадају у такозвану техничку робу, предао купцу гарантни лист којим произвођач гарантује исправно функционисање ствари у току одређеног времена, рачунајући од њене предаје купцу, купац може, ако ствар не функционише исправно, захтевати како од продавца тако и од произвођача да ствар оправи у разумном року или ако то не учини да му уместо ње преда ствар која функционише исправно.

Чланом 502. ЗОО je прописано да купац може због неисправног функционисања захтевати од продавца, односно од произвођача оправку или замену ствари у току гарантног рока, без обзира на то кад се недостатак у функционисању појавио. Купац има право на накнаду штете коју je претрпео услед тога што je био лишен употребе ствари од тренутка тражења оправке или замене до њиховог извршења.

Дакле, како je гаранција свака изјава којом њен давалац даје обећање у вези са добрима, и правно je обавезујућа под условима датим у изјави (то би у конкретном случају била понуда која садржи дужи гарантни рок од законских 24 месеца-уговорна гаранција), она траје онолико дуго колико je давалац гаранције одредио у гарантном листу и нема временских ограничења. Продавац и произвођач су законски солидарни дужници за за све обавезе покривене гарантним листом. Ако je - у гарантном листу наведен гарантни рок од нпр. 5 година, продавац je обавезан тим роком, односно том својом изјавом. У конкурсној документацији под тачком 2.8 je дефинисано шта подразумева гаранција, тако да понуђач то прихвата и то би се сматрало уговорном гаранцијом као изјавом која га обавезује. To значи да наручилац може да тражи гаранцију дужу од законом прописане од 2 године, али да не може знати како су произвођач и продавац уредили међусобне односе поводом права купца која произилазе из гаранције.

**ПИТАЊЕ:** Сходно свему горе наведеном што се односи на чињенице које проистичу из ЗОО, a које се примењују и на уређивање гарантног рока, наше се питање односи на то како ћете заправо и на основу којег документа, a да то није сама Изјава продавца предметне опреме (у овом случају Понуђача) објективно примењујући критеријум за доделу уговора у овом случају критеријум за гарантни рок исказан у максималних 10 пондера, извршити рангирање Понуђача, односно како ће неки максимално исказани гарантни рок који ће дакле понети и максимални број пондера у овом случају бити за вас меродаван критеријум да ће се заиста уговорена добра сервисирати у свему (квантитативно, квалитативно и финансијски за Наручиоца неоптерећујући) у периоду након обавезних 24 месеца, периоду. Дакле, очекујемо да овај елемент критеријума за доделу уговора уредите и на једино могући начин, дакле усагласујући се са одговарајући, a већ наведеним одредбама ЗОО.

**Одговор Наручиоца:**

**Наручилац је јасно у Конкурсној документацији - Документ/део 5) КРИТЕРИЈУМИ ЗА ДОДЕЛУ УГОВОРА**, тачка **5)1) навео све елементе критеријумa нa основу којих се додељује уговор, описaне и вредносно изрaжене, кaо и методологију зa доделу пондерa зa свaки елеменaт критеријум којa ће омогућити нaкнaдну објективну проверу оцењивaњa понудa, а све у складу са ЗЈН и другим важећим прописима везаним за предмет ове јавне набавке. Овако дефинисани критеријуми су за Наручиоца у меродавни.**

Из Конкурсне документације као и из одредби ЗОО које сте ви цитирали, а које је Наручилац имао у виду приликом сачињавања Конкурсне документације, произилази да сваки купац има право да од продавца односно произвођача захтева да ствар коју купује исправно функционише, као и да су исти дужни да у одређеном року (гарантном периоду) уколико дође до проблема у функционисању ствари, отклоне квар или уколико је то немогуће предају нову ствар. Све напред наведено односи се и на постпродајно одржавање по истеку гарантног рока.

Уколико добављач приликом извршења уговора у свему не испоштује оно што је уговорено као његова обавеза, а нарочито ако не испоштује неки од битних елемената уговора који су се приликом доделе уговора бодовали и на основу којих му је уговор и додељен Наручиоц има више могућности којима се конкурсном документацијом, а нарочитом Моделом уговора заштитио. Наручилац може предметни уговор раскинути, наплатити уговорну казну, реализовати средства финансијског обезбеђења, све то уз могућност да Добављач добије негативну референцу која се односи на извршење јавне набавке, тј. на неизвршење уговорених обавеза.

**3. Питање:**

Према Закону o рачуноводству („Сл. гласник PC", бр. 62/2013) и Правилнику о начину и роковима вршења пописа и усклађивања књиговодственог стања са стварним стањем („Сл. гласник PC", бр. 118/2013) сва правна лица, односно предузетници дужни су да изврше годишњи попис имовине и обавеза са стањем на дан 31. децембра године за коју се врши попис.

Предмет пописа je комплетна нефинансијска и финансијска имовина: нематеријална улагања, некретнине, опрема, остала средства, улагања у стицање делова сталне имовине, залихе материјала, недовршена производња, готови производи и роба, стална средства намењена продаји, средства пословања које се обуставља, финансијски пласмани и потраживања, готовински еквиваленти и готовина, дугорочне и краткорочне обавезе.

Поступак пописа подразумева увид у стварно стање на лицу места утврђивањем количина, мерењем, бројањем, проценом, утврђивањем квалитета и сличним поступцима.

Један од докумената којим се утврђује усаглашеност стварног са књиговодственим стањем je и лагер листа - документ у коме се приказује стање и вредност робе у магацину. Овај документ се формира на основу података из калкулације, нивелације, отпремнице, повратнице и других докумената.

Доказ који би могао да прати понуђени рок испоруке je лагер листа, јер не може бити понуђено 5 дана испоруке ако опрема није у магацину спремна за испоруку. To значи да би у моменту подношења понуде понуђачи морали да докажу да располажу са предметном опремом и да тиме гарантују најкраћи рок испоруке.

**У складу са горе наведеним, наше питање гласи:**

**Ha основу ког доказа односно којом методологијом оцене елемента критеријума „Рок испоруке" би наручилац одређивао пондере no истом? (јер изјава сама no себи о понуђеном року у конкретном случају ништа не доказује).**

По елементу критеријума који je постављен на описани начин, сви понуђачи би понудили најкраћи рок испоруке од 5 дана да би били оцењени са 10 пондера, али би само поједини или један понуђач заиста и био у могућности да испоручи тражену опрему у том року и да опрему заиста има на стању у магацину спремну за испоруку. Са друге стране, велики трошак и ризик за понуђаче je прављење лагера предметне медицинске опреме за случај да не добију уговор.

**Одговор Наручиоца:**

**Наручилац је јасно у Конкурсној документацији - Документ/део 5) КРИТЕРИЈУМИ ЗА ДОДЕЛУ УГОВОРА**, тачка **5)1) навео све елементе критеријумa нa основу којих се додељује уговор, описaне и вредносно изрaжене, кaо и методологију зa доделу пондерa зa свaки елеменaт критеријум којa ће омогућити нaкнaдну објективну проверу оцењивaњa понудa, а све у складу са ЗЈН и другим важећим прописима везаним за предмет ове јавне набавке. Овако дефинисани критеријуми су за Наручиоца у меродавни.**

Уколико добављач приликом извршења уговора у свему не испоштује оно што је уговорено као његова обавеза, а нарочито ако не испоштује неки од битних елемената уговора који су се приликом доделе уговора бодовали и на основу којих му је уговор и додељен Наручиоц има више могућности којима се конкурсном документацијом, а нарочитом Моделом уговора заштитио. Наручилац може предметни уговор раскинути, наплатити уговорну казну, реализовати средства финансијског обезбеђења, све то уз могућност да Добављач добије негативну референцу која се односи на извршење јавне набавке, тј. на неизвршење уговорених обавеза.

Уколико би наручилац, како предлаже потенцијални понуђач, као доказ који би могао да прати понуђени рок испоруке захтевао достављање лагер лист, тиме би се нарушила основна начела јавних набавки што би значило да наручилац фаворизује одређеног/одређене понуђаче који на свом лагеру имају предметна добра.

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за јавну набавку бр. 136-404-262/2015-03**